La Llei 12/2009, del de juliol, d'educació, es fa ressò al llarg del seu articulat del sistema públic d'ajuts amb objectius tan diversos com són compensar les desigualtats econòmiques i socials, procurar la participació de les famílies en el procés educatiu i promoure la realització d'activitats complementàries i extraescolars, més enllà de l'horari lectiu.
Aquesta Llei preveu el foment per part del Govern de la representació institucional de les federacions i confederacions d'associacions de mares i pares d'alumnes, les activitats de les quals incideixen en la millora de la qualitat educativa i fomenten els mecanismes de participació dels progenitors dins la comunitat educativa.
En ús de les atribucions que em confereix la legislació vigent i, en concret, l'article 92.3 del Text refós de la Llei de finances públiques de Catalunya i, a proposta de la Direcció General d'Atenció a la Família i Comunitat Educativa,
S'aproven les bases reguladores del procediment de concessió de subvencions en règim de concurrència no competitiva destinades al finançament d'activitats de federacions i confederacions d'associacions de mares i pares d'alumnes de centres educatius no universitaris, que consten a l'annex d'aquesta Ordre.
Es deroga l'Ordre ENS/111/2016, de 9 de maig, per la qual s'aproven les bases reguladores del procediment de concessió de subvencions destinades al finançament d'activitats de federacions i confederacions d'associacions de mares i pares d'alumnat de centres educatius no universitaris.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos comptats a partir de l'endemà de la seva publicació al DOGC, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes comptat a partir de l'endemà de la seva publicació al DOGC, segons el que disposen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos.
Barcelona, 31 de juliol de 2017
L'objecte d'aquestes bases és establir el procediment de concessió de subvencions en règim de concurrència no competitiva destinades al foment de la realització d'activitats de les federacions i confederacions d'associacions de mares i pares d'alumnes de centres educatius no universitaris, per tal de facilitar i potenciar la vida associativa d'aquestes entitats dins la comunitat educativa.
Les subvencions s'adrecen a les federacions i confederacions d'associacions de mares i pares d'alumnes, tant d'ensenyaments de règim general com de règim especial.
Queden excloses les associacions de mares i pares d'alumnes constituïdes a l'empara del Decret 202/1987, de 19 de maig, pel qual es regulen les associacions de pares d'alumnes.
-3 Requisits i condicions de les entitats beneficiàries
3.1 Les entitats sol·licitants han de complir els requisits i les condicions següents:
b) Estar legalment constituïdes i inscrites en el registre corresponent.
c) Estar al corrent de les obligacions tributàries davant l'Estat i la Generalitat, i de les obligacions davant la Seguretat Social.
La presentació de la sol·licitud de subvenció autoritza l'Administració de la Generalitat per a comprovar d'ofici les dades corresponents al compliment d'aquelles obligacions.
d) Donar compliment a la normativa sobre política lingüística, i en concret, als articles 32, 33 i 36 de la Llei 1/1998, de 7 de gener, de política lingüística.
e) Estar al corrent de pagament d'obligacions per reintegrament de subvencions.
f) Fer accessibles al públic els comptes anuals i, si escau, complir també amb l'obligació de presentació dels comptes anuals en el registre corresponent.
g) Quan per a la realització de l'activitat objecte de la subvenció s'utilitzi qualsevol element susceptible de generar drets d'autor, complir la normativa sobre propietat intel·lectual.
h) Tenir adaptats els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, de 19 de juliol, de modificació de l'anterior.
i) No fer donacions, aportacions o prestacions de serveis a títol gratuït en favor de partits polítics, fundacions o associacions que hi estiguin vinculades orgànicament.
j) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
k) Les entitats que sol·licitin una subvenció per un import superior a 10.000,00 euros, han de comunicar a l'òrgan concedent la informació relativa a les retribucions de llurs òrgans de direcció o administració, per tal que l'òrgan concedent, un cop concedida la subvenció, les faci públiques, sempre que aquesta superi l'import de 10.000,00 euros.
l) Si l'ens compta amb 50 o més treballadors s'ha de donar compliment amb la quota legal de reserva de llocs de treball en la plantilla prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
m) Si l'ens compta amb una plantilla igual o superior a 25 persones, s'han d'indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
n) No s'ha d'haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
o) Les persones sol·licitants respectaran allò establert a la Llei 17/2015, de 21 de juliol, d'igualtat efectiva de dones i homes.
p) Quan per raó de l'activitat a realitzar sigui necessari, caldrà presentar una declaració responsable conforme es disposa de les certificacions legalment establertes, o d'haver-les sol·licitat prèviament a la publicació de la proposta provisional, per acreditar que el personal de les entitats les activitats de les quals suposin l'accés i exercici a les professions, oficis i activitats que impliquin contacte habitual amb menors, no ha estat condemnat per sentència ferma per cap delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que canviï alguna persona adscrita, es compromet a fer la comprovació oportuna pel que fa al cas.
3.3 El compliment dels requisits i les condicions s'acredita mitjançant les declaracions responsables que conté la sol·licitud, sense perjudici de la documentació que han de presentar els interessats juntament amb aquesta.
La presentació de la sol·licitud de subvenció faculta l'ens competent per comprovar la conformitat de les dades que s'hi contenen o es declaren, així com l'autorització expressa per consultar dades tributàries.
-4 Requisits de les activitats subvencionables
Per poder ser subvencionades, les activitats han de tenir les següents característiques:
- Actuacions que l'entitat realitzi tant a favor de la formació dels pares i mares d'alumnes com del foment de l'esperit associatiu.
- Activitats adreçades a estimular la participació dels pares i mares en els òrgans de govern dels centres.
- Organització d'activitats de formació i d'informació a les associacions de pares i mares d'alumnes.
- Activitats adreçades a la millora de la convivència escolar als centres educatius.
- Realització d'activitats arreu de Catalunya i en especial en sectors geogràfics i de població amb escasses possibilitats d'accedir-hi habitualment.
- Utilització del català en les activitats pròpies de l'entitat.
- Activitats que tinguin per objecte fomentar i facilitar la integració escolar de l'alumnat amb necessitats educatives especials.
5.1 La quantia de les subvencions serà un import cert i l'import màxim de la subvenció per entitat s'establirà a la convocatòria corresponent.
5.2 La despesa mínima, realitzada i justificada, de l'activitat subvencionada, exigible per poder considerar acomplerts l'objecte i la finalitat de la subvenció serà del 100%.
5.3 El nombre d'activitats que es subvencionen està supeditat a les disponibilitats pressupostàries, però en qualsevol cas es valora un màxim de 10 activitats per entitat i es subvenciona un màxim del 60% del seu cost global.
5.4 Aquestes subvencions són compatibles amb d'altres destinades a la mateixa finalitat i atorgades per altres administracions públiques o ens públics privats, però en cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
6.1 Es consideren despeses subvencionables les relacionades directament amb l'execució de les activitats objecte de la convocatòria, que resultin estrictament necessàries i s'hagin realitzat durant l'any que estableix la convocatòria.
Es considera despesa realitzada la que hagi estat efectivament pagada amb anterioritat a la finalització del període de presentació de les sol·licituds.
6.2 No són subvencionables les activitats que impliquen la participació de l'alumnat ni les que ja han estat subvencionades per aquest Departament o un altre ens públic.
7.1 Sens perjudici del que estableixi la resolució de la convocatòria de subvenció corresponent, les sol·licituds i altres tràmits associats al procediment de concessió de les subvencions, així com el compte justificatiu i la memòria, s'han de realitzar preferentment per via electrònica utilitzant la seu electrònica de la Generalitat de Catalunya, en el marc del que estableix l'article 43.2 de la Llei 26/2010, del 3 d'agost, de règim jurídic i de procediment de les administracions públiques de Catalunya.
La relació de certificats digitals vàlids es pot consultar a la secció "Com tramitar en línia" de l'apartat Tràmits del web de la Generalitat de Catalunya ( http://web.gencat.cat/ca/tramits/sobre-tramitsgencat/com-tramitar-en-linia).
7.4 Si la sol·licitud no compleix els requisits que estableixen aquestes bases, es requerirà la persona interessada perquè, en el termini de deu dies hàbils, esmeni el defecte o aporti els documents preceptius, amb la indicació que si no ho fa es considerarà que desisteix de la seva petició, i s'arxivarà la sol·licitud sense cap més tràmit, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.
7.5 La presentació de la sol·licitud implica l'acceptació de les bases i faculta l'ens competent per comprovar la conformitat de les dades que s'hi contenen o es declaren, i atorga el consentiment al Departament d'Ensenyament per al tractament de les dades de caràcter personal que siguin necessàries, exclusivament, per al procediment de gestió, tramitació i resolució de les subvencions, inclosa la consulta de les dades necessàries que constin en altres departaments de la Generalitat, d'acord amb la normativa sobre protecció de dades.
8.1 Al formulari de sol·licitud, degudament formalitzat, que conté declaracions responsables, s'ha d'adjuntar els annexos següents:
a) Fotocòpia compulsada del CIF o NIF de l'entitat o associació i dels seus estatuts registrats en el registre corresponent, o sol·licitud d'inscripció, si és el cas.
Les entitats i associacions que han presentat en anteriors convocatòries aquesta documentació, no l'han de tornar a presentar si no han transcorregut més de 5 anys i les dades no han estat modificades, en aplicació del que estableix l'article 25.4 de la Llei 26/2010, del 3 d'agost, de règim jurídic i de procediment de les administracions públiques de Catalunya.
En aquest cas, l'aportació es pot substituir per una declaració de l'ens sol·licitant, que acrediti que no s'han produït modificacions en les dades que consten en la documentació presentada, i on s'indiqui el procediment en què la van presentar.
b) Fotocòpia compulsada del NIF de la persona que signa la sol·licitud.
c) Fotocòpia compulsada dels poders de representació de la persona que signa la sol·licitud.
d) Document que acrediti que l'entitat està legalment constituïda: certificat que indiqui que l'entitat està inscrita al Registre corresponent o còpia de la resolució d'inscripció.
e) Declaració del president de l'entitat segons la qual l'import de la subvenció es destina a l'activitat o les activitats per a les quals es demana la subvenció.
f) Declaració del president de l'entitat on es faci constar l'àmbit geogràfic d'actuació i el nombre i detall de les entitats que integren la federació o la confederació.
g) Compte justificatiu: relació detallada i numerada de les despeses de cada activitat.
h) Fotocòpia compulsada dels documents justificatius de les despeses i del seu pagament.
Cada document ha de portar una numeració que es correspongui amb la de la relació anterior.
Només s'accepten com a documents justificatius de les despeses, les factures i els rebuts que compleixin els requisits legals, lliurats a l'entitat beneficiària de la subvenció, acreditatius que s'ha efectuat la despesa.
i) Pressupost complet i detallat en el qual figurin totes les despeses i els ingressos de cadascuna de les activitats, la quantia de l'ajut que se sol·licita i el detall de les fonts de finançament.
En el cas que l'activitat consisteixi en diferents actuacions, el pressupost es desglossarà per actuacions i per conceptes de despesa.
En cas que no hi hagi hagut ingressos, s'ha de declarar explícitament.
j) En el cas de sol·licitar subvenció per a més d'una activitat: llista de les activitats ordenades per ordre de prioritat.
k) Memòria de cadascuna de les activitats per a les quals es sol·licita subvenció (màxim 10), que contingui:
- Destinataris: col·lectiu a qui s'ha adreçat i nombre de participants.
- Relació dels ingressos i de les despeses desglossades per conceptes.
8.2 Al presentar-se la documentació per mitjans telemàtics:
b) Les persones sol·licitants poden presentar còpies digitalitzades, d'acord amb el que estableixen les normes de procediment administratiu vigents en el moment de la convocatòria.
8.4 Si la proposta d'activitats o el pressupost detallat presenta defectes o inexactituds, l'òrgan gestor requerirà l'entitat interessada perquè en el termini de 10 dies hàbils esmeni el defecte o adjunti els documents perceptius amb la indicació que, si no ho fa, s'entendrà que desisteix de la sol·licitud, d'acord amb la base 13.
8.5 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu es faran per mitjans electrònics d'acord amb el que estableix l'article 43.2 de la Llei 26/2010, del 3 d'agost.
El termini de presentació de sol·licituds s'establirà a la convocatòria de subvencions corresponent.
Les sol·licituds es valoren en funció dels criteris següents, i d'acord amb la ponderació que s'establirà a la convocatòria de subvencions:
a) Àmbit d'actuació de la federació o confederació.
b) Nombre d'entitats que integren la federació o la confederació i nombre de persones associades.
c) Proposta d'activitats presentada.
11.1 El procediment de concessió de les subvencions es tramita en règim de concurrència no competitiva.
11.2 L'òrgan instructor és la Subdirecció General de Gestió de Serveis a la Comunitat i l'òrgan resolutori és la Direcció General d'Atenció a la Família i Comunitat Educativa.
11.3 Les sol·licituds s'avaluen en funció dels criteris de valoració establerts per una comissió d'avaluació integrada pels membres següents, o les persones que aquestes designin:
a) El subdirector general de Gestió de Serveis a la Comunitat, que actua com a president.
b) El cap del Servei de Gestió dels Serveis a l'Alumnat.
c) Un/a tècnic/a del Servei de Gestió dels Serveis a l'Alumnat, que actua com a secretari/ària.
11.4 La Comissió de valoració té les funcions d'aplicar les bases, examinar, analitzar i avaluar les sol·licitud en funció dels criteris de valoració i resoldre les possibles incidències.
11.6 Durant el tràmit de valoració de les sol·licituds, la Comissió pot requerir a les entitats participants la documentació addicional i els aclariments que consideri oportuns.
11.7 Un cop avaluades les sol·licituds, l'òrgan instructor formula la proposta de resolució provisional de
concessió de les subvencions, d'acord amb l'informe de la Comissió de valoració, i d'acord amb allò previst a la base 12.
-12 Proposta de resolució provisional, acceptació de la subvenció, reformulació i presentació de documentació addicional.
12.2 La proposta de resolució provisional ha de contenir la llista de sol·licitants proposats per ser beneficiaris de les subvencions, degudament prioritzada en funció de la puntuació obtinguda i en la qual s'establirà l'import que es proposa concedir, així com les sol·licituds desestimades, inadmeses o desistides.
12.3 Les entitats proposades com a beneficiàries de les subvencions han de presentar el document d'acceptació de la subvenció, segons model normalitzat, i, en tot cas, la documentació que els sigui requerida d'acord amb els apartats 5 i 6 d'aquesta base, dins el termini de 10 dies hàbils a comptar des de l'endemà de la publicació o notificació de la proposta provisional de concessió.
12.4 A través del document d'acceptació, les persones proposades com a beneficiàries també poden desistir de la subvenció o presentar la reformulació de la memòria d'activitats i del pressupost per adaptar-los a la subvenció proposada si l'import d'aquesta és inferior al sol·licitat.
En qualsevol cas, la reformulació ha de respectar l'objecte, les condicions i la finalitat de la subvenció així com els criteris de valoració establerts en relació amb la memòria, i en cap cas pot comportar una modificació substancial de la memòria.
La subvenció s'atorgarà sobre el pressupost acceptat i la justificació es realitza respecte d'aquest pressupost.
En el supòsit d'haver presentat una reformulació de la memòria de les activitats i del pressupost, l'atorgament de la subvenció comporta l'acceptació de la reformulació.
c) En el cas d'associacions, que hagin adaptat els seus estatuts d'acord amb el règim transitori previst per la Llei 4/2008, de 24 d'abril, del llibre tercer del Codi civil de Catalunya.
Aquest requeriment es notifica individualment a les persones esmentades.
13.3 Prèviament a la concessió de les subvencions, l'òrgan instructor resol sobre la inadmissió o el desistiment de les sol·licituds, i notifica la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que pugui utilitzar addicionalment altres mitjans electrònics.
13.4 Sens perjudici del desistiment previst en la base 12.4, qualsevol entitat sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
14.2 El director general d'Atenció a la Família i Comunitat Educativa resol per delegació en el termini màxim de 6 mesos a comptar des de l'endemà de la data de publicació de la convocatòria al Diari Oficial de la Generalitat de Catalunya.
14.3 Contra l'esmentada resolució de concessió de subvencions que exhaureix la via administrativa, la persona interessada pot interposar de forma potestativa recurs de reposició, previ al contenciós administratiu, davant la persona titular de la Direcció General d'Atenció a la Família i Comunitat Educativa, a partir de l'endemà de la seva publicació que substitueix la notificació individual, segons el que disposen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos, tal com indicarà la pròpia resolució.
14.4 Transcorregut el termini màxim previst a l'apartat segon d'aquesta base reguladora sense que s'hagi dictat i notificat la resolució final del procediment, les entitats sol·licitants poden entendre desestimades les seves sol·licituds per silenci administratiu.
15.3 D'acord amb els articles 18 i 20.8 de la Llei 38/2003, de 17 de novembre, general de subvencions, s'ha de donar publicitat de la informació sobre les convocatòries i les resolucions de concessió de subvencions mitjançant la Base de Dades Nacional de Subvencions.
16.1 El pagament de les subvencions es tramita un cop resolta la convocatòria i un cop la justificació hagi estat considerada correcta i s'ha acomplert la finalitat que en va motivar la concessió, mitjançant l'ingrés corresponent en el compte corrent indicat a la sol·licitud.
16.2 Prèviament al reconeixement de l'obligació del pagament, l'òrgan instructor ha de comprovar d'ofici si la persona beneficiària està al corrent de les obligacions tributàries i amb la Seguretat Social.
La modalitat de justificació és el compte justificatiu amb aportació de justificació de despesa.
La documentació justificativa s'inclou a la base 8 i es presenta juntament amb la sol·licitud perquè es subvencionen activitats ja realitzades.
18.1 Les entitats beneficiàries poden renunciar de forma expressa, totalment o parcialment, a les subvencions atorgades, d'acord amb el que estableix l'article 94 de la Llei 39/2015, del procediment administratiu comú de les administracions públiques.
18.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció que no s'ha justificat correctament.
a) Haver complert la finalitat de la subvenció de l'activitat subvencionada en el termini que determinin les respectives convocatòries.
b) Haver dut a terme l'activitat subvencionada d'acord amb la memòria presentada.
f) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció de la prestació del servei, tret que per les seves característiques especials no hi hagi en el mercat suficient nombre d'entitats que els prestin, o tret que la despesa s'hagi fet amb anterioritat a la concessió de la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia i s'ha de justificar expressament en una memòria l'elecció, quan no recaigui en la proposta econòmica més avantatjosa.
g) Incloure el logotip del Departament d'Ensenyament, i l'expressió "amb el suport del Departament d'Ensenyament" utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/descarregues/ en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió alternatives que determinin les respectives convocatòries.
i) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, han de complir amb les obligacions de transparència del títol II de la mateixa Llei que els siguin aplicables.
j) En compliment de l'article 15.2 de la Llei 19/2014, del 29 de desembre, les persones jurídiques a les quals se'ls hagi concedit una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions de llurs òrgans de direcció o administració.
k) De conformitat amb el que estableix la Llei 17/2015, de 21 de juliol, d'igualtat efectiva de dones i homes, els beneficiaris de les subvencions han de presentar una declaració responsable en què manifestin el seu compliment al que preveu aquesta Llei.
l) Adherir-se als principis ètics i regles de conducta als quals han d'adequar l'activitat les persones beneficiàries, que consten com Annex a aquestes bases reguladores i als que puguin constar a les corresponents convocatòries.
m) Complir les altres obligacions que preveuen la normativa vigent en matèria de subvencions i les convocatòries de cada subvenció.
b) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació, el reintegrament i el règim sancionador: el Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de subvencions, l'Ordre ECO/172/2015, de 3 de juny, sobre les formes de justificació de subvencions.
-24 Protecció i tractament de dades de caràcter personal
D'acord amb el que preveu la Llei orgànica 15/1999, de 13 de desembre de protecció de dades de caràcter personal, i el Reglament (UE) 2016/679 del Parlament Europeu i del Consell, de 27 de abril de 2016, les dades personals que es recullin s'incorporen al fitxer " Beques, ajuts i subvencions a la comunitat educativa", el responsable del qual és la direcció general d'Atenció a la Família i Comunitat Educativa.
Les dades personals que es recullin es tractaran amb l'única finalitat de gestionar el procediment de concessió de subvencions destinades al finançament d'activitats de federacions i confederacions d'associacions de mares i pares d'alumnes de centres educatius no universitaris.
Els drets d'accés, rectificació, cancel·lació i oposició es poden exercir mitjançant comunicació escrita, adreçada a la direcció general d'Atenció a la Família i Comunitat Educativa (Via Augusta, 202-226, 08021), amb la comunicació s'ha d'adjuntar una fotocòpia del DNI, o bé una comunicació signada electrònicament adreçada a [EMAIL] t.
Les vostres dades només seran comunicades a Organismes públics competents en la matèria i a qualsevol altre Organisme que sigui necessari per aconseguir la finalitat del tractament.
Les vostres dades es conservaran mentre hi hagi un interès mutu per mantenir la finalitat del tractament i quan ja no sigui necessari per a tal finalitat, es suprimiran amb mesures de seguretat adequades per garantir la seudonimització de les dades o la destrucció total de les mateixes.
-25 Caràcter de les subvencions